Fridom Xausning Toshkentdagi vakolatxonasi yopiladi
Toshkent shahar prokuraturasi AQShning Fridom Xaus nodavlat tashkilotining O'zbekistondagi vakolatxonasi faoliyatini yopish haqidagi ar
Fridom Xaus () tashkilotining Toshkentdagi vakolatxonasini yopish haqidagi Toshkent shahar prukuraturasi tomonidan kiritilgan ariza qanoatlantirildi. Toshkent shahar Fuqarolik sudi inson huquqlari bilan shug`ullanuvchi xalqaro tashkilotning O`zbekistondagi vakolatxonasini tugatish haqida qaror chiqardi. Prokuratura tomonidan vakolatxonaga qoyilgan ayblovlar litsenziyaga ega bo`lmasdan internet xizmati ko`rsatish, inson huquqlari bo`yicha o`tkazilgan seminarlarga ro`yxatdan o`tmagan inson huquqlari himoyachilarini jalb etish va tashkilotning moliyaviy hisobot taqdim etmaganidir. Vakolatxona rahbari Branko Shestoga ko`ra Toshkent shahar fuqarolik sudining qarori ustidan shikoyat berilmasligi mumkin. - Bunday shikoyatdan biron ijobiy natija bo`lishiga shubha qilamiz, - deydi u. Vakolatxona bundan avval adliya boshqarmasining xuddi shu ayblari bilan sud qaroriga ko`ra, olti oy muddatga o`z faoliyatini to`xtatishga majbur bo`lgan edi. Vakolatxona rahbari bu ayblovlarni rad etgan, jumladan, xalqaro qonunlarga ko`ra inson huquqlari himoyachilarining ro`yxatdan o`tishlari shart emasligini ta'kidlagan edi. Vakolatxona rahbari Branko Shestoga ko`ra O`zbekiston hukumati o`z qonunlarini o`zi tomonidan imzolangan xalqaro bitimlarga moslashi kerak: - Axborot olish erkinligi va o`z fikrini erkin aytish huquqi barcha xalqaro bitimlar tomonidan kafolatlangan. Bu bitimlarga O`zbekiston hukumati imzo chekkan. Albatta, mamlakat o`z ichki qonunlarini imzo chekilgan bitimlarga muvofiqlashtirishi kerak. Bu ayblovlarni, jumladan, internet xizmatini ko`rsatish haqidagini ham, birorta xalqaro ekspert ko`rib chiqqanda edi, ishonch bilan aytamanki, bu yerda hech qanday qonunbuzarlik topmagan bo'lardi, - deydi Shesto xonim. keltirilishicha, prokuratura vakolatxonaning ikki nafar xodimiga nisbatan litsenziyasiz faoliyat ko`rsatganlik aybi bilan javobgarlik ishi qo`zg'atgan, biroq mamlakatda e`lon qilingan amnistiya tufayli bu ish to`xtatilgan.